Peter Waiswa

Peter Kyobe Waiswa (yazaalibwa 29 Omwezi ogwomunaana 1971) munnayuganda omunoonyereza musawo  era addukanya ebyenjigiriza.  Ali ku ddaala ly'anaatera okufuuka pulofeesa omujjuvu (An associate professor) ow'enkola y'ebyobulamu, okuteekateeka n'okuddukanya emirimu ku yunivasite y'e Makerere .   Waiswa mukugu mu nkola y’ebyobulamu n'engeri gyebitambuzibwa ng’afaayo nnyo ku bulamu bwa ba maama, abaana abawere n’obulamu bw'abaana abakuzeemu  mu mawanga amankuseere n'agali yaddeyaddeko. Ye ssentebe w’olukiiko olufuzi olwa Busoga Health Forum.  

 Obuto bwe n’okusoma kwe 
Waiswa yazaalibwa mulongo nga 29 Omwezi ogwomunaana 1971 eri bazadde Kyobe Kasiko Isabirye ne Gladys Kasiko Nabirye ab’oku kyalo Naigobya, ggombolola Bukooma mu disitulikiti y’e Luuka . Yasomera ku lya pulaimale erya Iganga Town Council Primary School,olwo  n'agenda ku somero lya siniya erya Budini Secondary School ku siniya eyokuna (O'level) ne Jinja College okusoma ku siniya eyomukaaga (A'level). 

Mu 1992 yawandiisibwa ku yunivasite y'e Mbarara mu Uganda n'atikkirwa ddiguli esooka mu busawo n'okulongoosa . Ddiguli ye eyokubiri mu by'obulamu ebikwata ku bantu bonna mu bitundu okuva mu yunivasite y'e  Hebrew ey'e Yerusaalemi , ebbanguliro lya Braun ery'ebyobulamu ebikwata ku bantu bonna mu bitundu n'obujanjabi bw'ebitundu (Braun School of Public Health and Community Medicine.)  [ <span title="This claim needs references to reliable sources. (October 2020)">citation needed</span> ] Ddiguli ye eyokusatu (PhD) mu busawo  n'omulimu gw'okunoonyereza ogw'ekiseera gweyakola ng'agimalirizza bye  yasomera mu matendekekero ag'emirundi ebiri, yunivasite y'e Makerere   n'ettendekero lya Karolinska Institute mu Sweden

.  Waiswa Munoonyereza akyalako okusomesa  mu ttendekero lya Karolinska, Sweden.  

 Emirimu gye 
Waiswa yakola okugezesebwa kwe okw’obusawo ku ddwaaliro ly'abaminsani ery'e Lubaga mu Kampala (1997–98) weyava oluvannyuma naakola nga omukozi w'eggwanga omudduukirize ow'ekitongole ekidduukirize ki Uganda Red Cross,  nazzaako 'okukola ng'omusawo omukugu  era nga omumyuka w'omusawo atwala eby'obujanjabi owa disitulikiti y'e Iganga  Yaweebwa yunivasite y’e Makerere omulimu , ng’aweereza mu kitongole ky’enkola z’ebyobulamu, okuteekateeka n’okuddukanya emirimu eky'ebbanguliro ly'ebyobulamu ebikwata ku bantu bonna mu bitundu ku ttendekero lya ssaayansi w'ebyobulamu okuva mu 2008 okutuuka kati.  Ye mutandisi era mmemba w’ekibiina ky'obwannakyewa ekya Uganda Development and Health Associates (UDHA) ne One Village At A Time (OVAAT). N'era yatandikawo era y’akulembera ebibiina by’okunoonyereza ebya The INDEPTH Network Maternal,  Newborn & Child Health Working Group (MNCH-WG) ne The Makerere University Center of Excellence for Maternal Newborn & Child Health era mmemba w’ekibiina kya Uganda National Immunization Technical Advisory Group.  Yeetaba obutayosa ng’omuwabuzi ow’ebyekikugu mu bibiina bingi ebyomukitundu, eby’eggwanga, n’eby’ensi yonna omuli ekitongole ky'ebyobulamu mu nsi yonna-WHO , ekibiina ky'ekitongole ky'amawanga amagatte ekikola ku nsonga z'abaana n'ebyenjigiriza byabwe -UNICEF ,The Bill & Melinda Gates Foundation, International Pediatric Association, African Academy of Sciences ne XRP Healthcare .   

 Soma ne 

 Oweyegha -Afunaduula Fred Charles
 Celestino Obua
 Paul Waako

 Ebijuliziddwa 


















 Ebijuliziddwa wabweru wa Wikipedia 

 Peter Waiswa | Essomero ly'ebyobulamu mu yunivasite y'e Makerere - Academia.edu
 Peter Waiswa ku WHO

 Peter Waiswa mu ddwaaliro lya XRP Healthcare